Zbigniew Mikołejko

Zbigniew Czesław MIKOŁEJKO [mikoŭEJko] (naskiĝis la 24-an de julio 1951 en Lidzbark Warmiński mortis la 14-an de aprilo 2024) estis pola filozofo de religioj, historiisto pri religioj, eseisto, pedagogo.

 Scienca laboro 
Gvidanto de Zakład Badań nad Religią (Esplor-Fako pri Religio) kaj eksterordinara profesoro en Instytut Filozofii i Socjologii PAN (Instituto de Filozofio kaj Sociologio de la Pola Akademio de Sciencoj en Varsovio, membro de Amerika Akademio en Romo (1996), profesoro de Varsovia Supera Lernejo Humanisma nome de Bolesław Prus (2001-2011), lekcias ankaŭ filozofion kaj logikon en Supera Lernejo de Aplikata Informadiko kaj Administrado, kaj ankaŭ enkondukon de scio pri religioj en Postdiploma Studumo de Scio pri Kulturo ĉe la Instituto de Literaturaj Esploroj de PAN.

 Sciencaj publikaĵoj 
Li publikigis pli ol 800 tekstojn - krom la pola, en lingvoj: angla, franca, hispana, germana, portugala, rusa, ukraina kaj itala.
Aŭtoro de libroj:

 Katolicka filozofia kultury w Polsce w epoce modernizmu (Katolika filozofio de kulturo en Pollando en la epoko de modernismo), 1987
 Kim jestem dla ciebie... (Kiu mi estas por vi...), 1987, antologio
 Elementy filozofii (Elementoj de filozofio) (sep eldonoj, 1998-2008)
 Mity tradycjonalizmu integralnego (Mitoj de integra tradiciismo) (1998)
 Emaus oraz inne spojrzenia do wnętrza Pisma (Emaus kaj alia enrigardo en la internon de la Skribaĵoj), 1998
 Żywoty świętych poprawione (Vivoj de sanktuloj korektitaj), 2001
 Śmierć i tekst. Sytuacja ostateczna w perspektywie słowa (Morto kaj teksto. Fina situacio perspektive de la vorto), 2001
 W świecie wszechmogącym. O przemocy, śmierci i Bogu (En la ĉiopova mondo. Pri perforto, morto kaj Dio), 2009

Kunaŭtoro de aliaj verkoj:

 Filozofia i myśl społeczna Jana Pawła II (Filozofio kaj socia penso de Johano Paŭlo la 2-a), 1983
 Apokalipsy i kultury (Apokalipsoj kaj kulturoj), 1997
 Ucieleśnienia. Ciało w zwierciadle współczesnej humanistyki (Enkorpigoj. La korpo spegule de nuntempa humanistiko), 2007
 Oblicza religii i religijności (Vizaĝoj de religio kaj religiemo), 2008
 Spektakle zmysłów (Spektakloj de sensoj, 2010
 Instytucje: konflikty i dysfunkcje (Institucioj: konfliktoj kaj malharmonioj), 2012
Li postvortis aŭ antaŭvortis verkojn de eminentaj teologoj, filozofoj kaj historiistoj - Karen Armstrong, Dalai-lamao, Eugen Drewermann, Hans Küng, Jacques Le Goff, Margaret Starbird - same kiel famajn romanojn pri religia temaro, ekz. verkis postvorton al La kodo de da Vinci de Dan Brown.

Krome li publikigis en dekkelkaj fakaj revuoj en Pollando kaj eksterlande.

Kategorio:Polaj filozofoj